cyanic-selkie/wikianc huggingface dataset:
Otanmäen rata
Otanmäen rata on Suomen rataverkon osuus, joka haarautuu Iisalmen–Kontiomäen radasta Murtomäen asemalla, ja jatkuu Kajaanin kaupungin Otanmäkeen. Rataosan pituus on 25,7 kilometriä eikä sitä ole sähköistetty. Rataosuus luokitellaan vähäliikenteiseksi sivuradaksi, ja nykyisin sillä on ainoastaan satunnaista tavara- ja virkatarveliikennettä.
Historia
Otanmäen rata rakennettiin Otanmäen kaivoksen kuljetustarpeisiin. Radan rakentamista oli mietitty jo vuonna 1942, mutta sodan takia suunnitelma viivästyi. Radan rakentaminen aloitettiin heinäkuussa 1951 ja se pyrittiin saamaan liikennekuntoon mahdollisimman nopeasti, jotta kaivoksen rautatiekuljetukset voitaisiin aloittaa. Väliaikainen liikenne aloitettiin jo toukokuussa 1952, mutta yleiselle liikenteelle rata avattiin 1. marraskuuta 1953. Radan rakennystyöt päättyivät lopullisesti vasta syyskuussa 1955. Rataosalle rakennettiin tieliikenteelle neljä ylikulkusiltaa, ja liikennepaikkoja tuli kolme, Alava, Humpinmäki ja Otanmäki. Rata kiskotettiin 30 kilon (30 kg/m) kiskoilla. Otanmäen radan rakentamiseen oli käytetty vuoden 1956 loppuun mennessä noin miljardi markkaa.
Myöhemmin Murtomäelle rakennettiin kolmioraide, jotta junia ja vetureita voitiin kääntää helpommin. 1950-luvulla ehdotettiin Otanmäen radan jatkamista joko Oulu–Kontiomäki-radalle Nuojuaan tai Pohjanmaan radalle Tuomiojaan, mutta kumpaakaan suunnitelmaa ei toteutettu.
Kaivokselta lähti useita junakuormia viikossa, ja ne kuljetettiin pääasiassa Oulun satamaan, josta ne laivattiin maailmalle.
Kaivoksen toiminnan päättyminen vuonna 1985 vähensi radan liikennettä huomattavasti. Kaivoksen tilalle perustettiin vaunutehdas. Radan kunnossapitoa on jatkettu yksinomaan Transtechin Otanmäen vaunutehtaan takia, koska tehtaalla valmistettavan rautatieliikennekaluston kuljetukseen ei ole vaihtoehtoista kuljetusmuotoa. Radalla on myös Fingridin muuntajankuormauspaikka.
Uman Namu
Uman Namu oli raisiolainen 1980-luvulla toiminut ja yhden albumin julkaissut suomalainen rockyhtye, jonka solistina toimi Janus Hanski. Yhtyeen nimi syntyi kitaristi Tomi Norhan piruiluna toimittaja Uma Aaltosen teiniseksiä ja nuortentapakulttuuria käsittelevien radio-ohjelmien ja valistuslehtisten ajatusmaailmaa vastaan.
Pahkalampi (Ähtäri)
Pahkalampi on Etelä-Pohjanmaalla Ähtärissä Myllymäen kylän lähellä sijaitseva lampi.
Maantietoa
Lammen pinta-ala on 1,5 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 500 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Lammen vedenpinnan korkeus on 191,4 metriä mpy.
Colin Campbell
thumb|Colin Campbell. Colin Campbell (1931–2022) oli brittiläinen öljygeologi, joka väitti öljyhuipun olevan piakkoin käsillä.
Campbell perusti 2000-luvun alussa ASPO-yhdistyksen, jossa hän tutki öljyhuippua ja yritti saada ihmiset tietoiseksi asiasta luennoimalla ahkerasti.
Let’s Get It Started (The Black Eyed Peasin kappale)
Let's Get It Started on yhdysvaltalaisen hip hop -yhtye The Black Eyed Peasin kappale, joka julkaistiin singlenä vuonna 2004. Kappale oli neljäs single, joka julkaistiin yhtyeen vuonna 2003 julkaistulta Elephunk-studioalbumilta, ja se oli alun perin sisällytetty albumille nimellä "Let's Get Retarded". Tämä versio sisältyi bonusraitana vuoden 2004 uusintapainokselle.
Albumiversio oli alun perin vain uudelleentyöstetty mainostamaan huhtikuussa 2004 ABC:llä näytettyjä vuoden 2004 NBA-pelejä,, mutta uusi versio sai niin hyvän vastaanoton, että se sai virallisen singlejulkaisun kaksi kuukautta myöhemmin. Myöhemmin kappale sisällytettiin vuonna 2006 julkaistun elokuvan It's a Boy Girl Thing soundtrackille, vuoden 2004 komediaelokuvan Harold & Kumar - täydellisen hampurilaisen metsästys sekä vuoden 2010 komediaelokuvan Hot Tub Time Machine soundtracklevyille. Kappaletta käytettiin myös vuoden 2004 elokuvan Barbershop 2: Back in Business lopputeksteissä, mutta ei kuitenkaan sisällytetty elokuvan soundtrackille. Se oli mukana myös elokuvassa White Chicks. Sitä käytettiin myös Britanniassa The Urbz: Sims in the City -pelin mainoksissa. Kappale remiksattiin The Black Eyed Peasin viidennelle, The E.N.D. -studioalbumille nimellä "Let's Get Re-Started", ja se sisällytettiin myös heidän remix-albumilleen The E.N.D. Summer 2010 Canadian Invasion Tour: Remix Collection. Kappaleen kertosäe on alun perin "Weird Al" Yankovicin esittämästä polkkakappaleesta "Polkarama", joka on puolestaan julkaistu tämän vuoden 2006 albumilta Straight Outta Lynwood.
"Let's Get It Started" voitti vuoden 2005 Grammy-palkintogaalassa kategoriassa "Paras duon tai ryhmän rap-esitys" sekä oli ehdolla kategorioissa "Vuoden levytys" ja "Paras rap-kappale".
Haaksirikkohuijaus
Haaksirikkohuijaus (Lovewrecked) on vuonna 2005 tehty komediaelokuva. Elokuvan on ohjannut Randal Kleiser.
Juoni
Rock-tähti Jason on ollut Jennyn idoli niin kauan kuin tämä jaksaa muistaa. Jenny menee onnesta sekaisin, kun selviää, että hänen Jason, hänen unelmiensa poika, on tulossa vierailulle paratiisisaaren lomakeskukseen, jossa Jenny on kesätöissä. Kuin kohtalon oikusta Jenny joutuu lähikosketukseen, Jasonin kanssa, kun tämä putoaa laidan yli risteilyalukselta. Jenny pelastaa Jasonin ja uskottelee tälle, että he ovat ajautuneet autiolle saarelle, vaikka lomakylä on aivan lähellä. Mutta kun lehdistö saa tietää, että Jason on kadonnut, Jennyn on vaikea pitää tähti kokonaan itsellään.
Benu-lintu
Benu-lintu (käytetään myös nimiä Bennu ja Benhu) on egyptiläisen mytologian pyhä lintu. Kreikkalaiset yhdistivät sen feeniks-lintuun. Benu on harmaahaikara, joka tunnettiin auringonjumala Ran ruumiillistumana tai sieluna. Benun palvontapaikka oli Heliopoliin kaupunki. Linnun uskottiin palaavan sinne joka viidessadas vuosi. Herodotos kertoo Benun kiertelevän eksoottisissa maissa keräämässä yrttejä. Yrtit lintu toi mukanaan Heliopoliin alttarille rakentaakseen niistä nuotion, jossa sitten poltti itsensä tuhkaksi herätäkseen jälleen uuteen elämään. Linnun sanottiin nousevan tuhkasta kolmen päivän kuluttua. Benu liittyi läheisesti egyptiläiseen ajanlaskuun, ja sen temppelit oli varustettu lukuisilla aikaa mittaavilla laitteila.
Benu-lintu symboloi tulvivaa Niiliä, uudelleensyntymää ja Aurinkoa.
Benu-lintua hyödynsivät myöhemmin myös katoliset kirkkoisät, jotka näkivät Benussa kuolemattoman sielun symbolin sekä vertauskuvan Kristuksen ylösnousemuksesta kolmantena päivänä tuonelaan astumisensa jälkeen. Benua ja Kristusta yhdistivät myös neitseellinen syntymä.
Interaktiivinen fiktio
pienoiskuva|[[Colossal Cave Adventure]] Interaktiivinen fiktio on kirjallisuuden ja pelien välimuoto, jossa lukija voi tehdä tarinan kannalta merkittäviä valintoja, jotka vaikuttavat tarinan etenemiseen. Interaktiivisen fiktion muotoja ovat pelikirjat, tekstiseikkailut, hypertekstikirjallisuus ja visual novelit.
Yksi varhaisia lajityypin pelejä on Hunt the Wumpus vuodelta. Will Crowtherin Colossal Cave Adventure (1976) oli merkittävä lajityypin kehittymiselle.
Infocom oli dominoiva lajityypin peleissä Yhdysvaltain markkinoilla 1980-luvulla.
Britain First
Britain First on Yhdistyneessä kuningaskunnassa toimiva äärioikeistolainen ja ultranationalistinen puolue, jonka muodostivat vuonna 2011 entiset Britannian kansallispuolueen (BNP) jäsenet. Puolueen perusti poliittinen aktivisti Jim Dowson.
Puolue kampanjoi pääasissa monikulttuurisuutta vastaan, ja kannustaa perinteisen brittiläisen kulttuurin suojelua. Se on tullut tunnetuksi muun muassa internetissä harjoittamastaan aktivismista. Sosiaalisen median palvelu Facebook esti Britain Firstin ja sen johtajat sivustoltaan vuonna 2018.
Britain First rekisteröitiin Britannian vaalilautakuntaan tammikuussa 2014, ja helmikuussa 2017 sen virallinen puoluestatus poistettiin, sillä se ei uusinut hakemustaan ajoissa. Puolue asetti ehdokkaita Britannian parlamenttivaaleihin, europarlamenttivaaleihin sekä Lontoon pormestarivaaleihin, mutta ei saanut yhtään paikkaa.
Sisu NA-110
pienoiskuva|Sisu NA-110 edeltäjä Sisu Nasu Na-140 BT
Nasu on suunniteltu samankaltaisiin tarpeisiin kuin ruotsalainen Bandvagn (Hägglunds Carrier Bv206 ja sen seuraaja BvS10). Suomessa tiettömiin oloihin erikoistuneet Kainuun Prikaati ja Jääkäriprikaati käyttävät telakuorma-autoja pääasiallisena ajokalustonaan. Pohjois-Karjalan Prikaati vaihtoi useimmat telakuorma-autonsa Sisu A2045 -maastokuorma-autoihin saapumiserästä 1/2011 alkaen.
Persianlahden rupia
Intia, Persianlahden maat ja Britannia sopivat vuonna 1959 järjestelystä, jossa Intia laski liikkeelle aluetta varten Persianlahden rupioiksi tai ulkomaanrupioiksi kutsutut 1, 5, 10, ja 100 rupian setelit, jotka poikkesivat ulkonäöltään jonkin verran tavallisista intialaisista seteleistä. Vanhat setelit vaihdettiin uusiin Persianlahden alueen pankeissa touko-kesäkuussa 1959. Samaan aikaan julkaistiin Mekkaan matkustavia pyhiinvaeltajia varten erilliset 10 ja 100 ruplan setelit, joilla estettiin salakuljetetun rahan päätyminen Intiaan Saudi-Arabian kautta.
Persianlahden rupian ohella alueella käytettiin vanhaan tapaan muita rahoja, varsinkin Maria Teresian taalereita ja brittiläisiä kultasovereigneja. Rupioista luopui ensimmäisenä Kuwait, joka otti käyttöön dinaarin vuonna 1961. Bahrain siirtyi omaan dinaariin vuonna 1965. Intia devalvoi rupian vuonna 1966, mikä sai loputkin maat luopumaan sen käytöstä. Qatar ja Dubai ottivat käyttöön yhteisen rialin ja Abu Dhabi siirtyi käyttämään Bahrainin dinaaria. Oman vaihtoi rupiat omiksi rialeikseen vuonna 1970.
Abu Dhabin kansalliskirjasto
Abu Dhabin kansalliskirjasto on Yhdistyneiden arabiemiirikuntien suurimmassa emiraatissa eli Abu Dhabissa toimiva, vuonna 1981 perustettu kansalliskirjasto ja emiraatin aluetta palveleva kirjastolaitos. Hallinnollisesti kansalliskirjasto toimii Abu Dhabin kulttuuri- ja turismiministeriön (ennen vuotta 2012 Abu Dhabi Authority for Tourism and Culture) alaisuudessa. Vuonna 2017 kansalliskirjaston johtajana toimi Jumaa Al Qubaisi.
Kansalliskirjastolla on kuusi yleisölle avointa, Abu Dhabin emiraatissa sijaitsevaa toimipistettä. Tämän ohella Abu Dhabissa toimii useita muita yleisiä kirjastoja, joista mainittakoon esimerkiksi Abu Dhabin kansallisarkiston Emiraattien kirjasto.
On merkillepantavaa, että nimestään huolimatta kansalliskirjasto toimii vain yhdessä Yhdistyneiden arabiemiirikuntien emiraatissa ja on tämän yhden emiraatin hallinnon alainen. Muissa emiraateissa on omat kirjastolaitoksensa ja erityisesti Dubai kisaa Abu Dhabin kanssa myös kirjastoalalla Yhdistyneiden arabiemiirikuntien merkittävimmän toimijan asemasta. Dubaissa oli vuonna 2018 rakenteilla suurkirjasto nimellä Mohammed Bin Rashidin kirjasto. Tämän 7-kerroksista kirjaa kuvaava, Wau-arkkitehtuurin piiriin luetun uudisrakennuksen on joissain lähteissä arvioitu valmistuvan loppuvuoden 2018 aikana. Tämä kirjaston kokoelman on esitetty olevan nimikemäärältään suurempi kuin Abu Dhabin kansalliskirjaston kokoelma ja rakennusta on luonnehdittu arabimaiden suurimmaksi kirjastorakennukseksi.
Lukutaito Arabiemiraateissa
Yhdistyneiden kansakuntien kehitysohjelma UNEPin mukaan Arabiemiraattien vähintään 15-vuotiaista asukkaista oli lukutaitoisia 90,0 prosenttia vuonna 2005.
Puolikova kuitulevy
Puolikova kuitulevy eli rakennekuitulevy on rakennustarvikkeena käytettävä puukuiduista puristamalla valmistettu kuitulevy. Levyn valmistukseen käytetään puuhaketta joka hajotetaan hienoksi kuiduiksi.
Valmistus
Suomessa kuitulevy valmistetaan niin sanotulla märkämenetelmällä. Kuivamenetelmällä valmistettua puolikovaa puukuitulevyä nimitetään MDF-levyksi.
Materiaalina käytetään pääasiassa puutuoteteollisuuden jätepuusta saatavaa haketta, osin koivukuitupuuta. Hake hajotetaan hienoiksi kuiduiksi ja saatu massa jauhetaan. Kuitujen sitoutuminen toisiinsa perustuu ensisijaisesti huopautukseen ja puun omaan liima-aineeseen, ligniiniin. Kuitujen joukkoon lisätään vettä ja mahdollisesti myös lisäaineita, kuten liimaa. Märkä massa ohjataan viiralle, jossa siitä puristetaan ylimääräinen vesi pois. Kuituraina katkaistaan puristustelojen jälkeen arkeiksi, jotka puristetaan. Puristuksen jälkeen levyt lämpökäsitellään lujuuden lisäämiseksi.
Ominaisuudet
Puolikovan kuitulevyn tavanomainen tiheys on 300–800 kg/m³. Lujuusluokkia on kolme: A, B, ja C, joissa taivutuslujuus vaihtelee välillä 10–30 MPa, ja poikittaisvetolujuus 0,2–0,7 MPa. Kimmomoduuli on 2 000–3 500 MN/m².
Valmistuksprosessissa lisäaineilla voidaan parantaa levyjen eri ominaisuuksia: esimerkiksi lujuutta, iskunkestävyyttä, kosteudenkestävyyttä ja palonesto-ominaisuuksia.
Levykoot ja -paksuudet ovat tuotekohtaisia. Levyjä valmistetaan 6–12 mm vahvuisena, käytetyin vahvuus on 9 mm. Kalibroidun levyn mittatarkkuus on tavanomaista parempi. Levykoot ovat tyypillisesti noin 1,2 × 2,8 metriä.
Yleensä levy on toiselta puolelta sileä ja toiselta kohokuviollinen, viirattu. Levyjä saa myös eri tavoin pintakäsiteltynä ja pinnoitettuina, sekä rei'itettynä. Levyistä tehdään runsaasti eri muotoisia jalosteita, esimerkiksi pinnoitettuja seinä- ja kattolamelleja.
Käyttö
Puolikovat kuitulevyt ovat varsin hyvin työstettäviä, levyihin on mahdollista porata reikiä tai sahata loveuksia. Levyä voidaan maalata, tapetoida ja laminoida.
Puolikovia kuitulevyjä käytetään pääasiassa rakentamisessa, erityisesti taloteollisuudessa esimerkiksi tuulensuojana, lämmöneristeenä,  tai levyuumaisten runkopalkkien uumalevynä, sekä kattojen ja seinien pintamateriaalina.
Petteri Nurmi
Petteri Jari Joel Nurmi (s. 12. tammikuuta 2002 Helsinki) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa.
Seuraura
Nurmi on Espoon Palloseuran kasvatti. Hän siirtyi C-juniori-ikäisenä Espoo Bluesiin. Nurmi voitti kauden 2017–2018 päätteeksi C-nuorten Suomenmestaruuden. Kaudella 2019–2020 hän oli seuran B-nuorten tehokkain puolustaja tehoilla 6+11=17. Kaudeksi 2020–2021 Nurmi siirtyi Hämeenlinnan Pallokerhon U20-joukkueeseen.
Elokuussa 2021 Nurmi teki HPK:n kanssa kolmivuotisen SM-liigasopimuksen. Hän teki liigadebyyttinsä kauden 2021–2022 avauskierroksella 10. syyskuuta 2021 Tapparaa vastaan. Nurmi merkittiin heti HPK:n ykköspuolustajapariin Arttu Pellin viereen. Hän sai ottelussa jääaikaa 18.35 minuuttia ja Nurmelle merkittiin teholukema –1. Hänellä mitattiin myös ottelun kovin laukaus (135,11 km/h). Kaikkiaan Nurmi pelasi tulokaskautensa aikana 58 runkosarjaottelua tehopistein 1+3=4 ja kaksi playoff-ottelua ilman tehopisteitä. Hänet palkittiin HPK:n omassa kauden päättäneessä Kick Off -tapahtumassa joukkueen parhaimpana A-juniori-ikäisenä pelaajana Päävalmentajan maljalla, Kohottajat ja Kellokeskus Laine -palkinnolla sekä Hämeenlinnan Jääkiekkotuomarit ry:n herrasmiespelaajapalkinnolla. Nurmi pelasi kauden aikana myös kaksi ottelua lainalla Mestis-joukkue Forssan Palloseurassa.
Montreal Canadiens varasi Nurmen yli-ikäisenä (20 vuotta) seitsemännellä kierroksella 194. pelaajana NHL:n varaustilaisuudessa 2022. Kaudella 2022–2023 hän pelasi SM-liigassa 48 runkosarjaottelua tehopistein 1+14=15.
Maajoukkueura
Nurmi pelasi myös alle 20-vuotiaiden MM-kilpailuissa vuonna 2022, jolloin hän voitti hopeaa. Yhteensä hän on pelannut 14 nuorten maaottelua.
Muuta
Nurmi harrasti lapsena myös jalkapalloa.
Mekkolampi
Mekkolampi on Etelä-Pohjanmaalla Ähtärissä Eläinpuiston kylän lähellä sijaitseva lampi.
Maantietoa
Lammen pinta-ala on 5,3 hehtaaria, se on 500 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Lammen vedenpinnan korkeus on 154,9 metriä mpy.
Joni Mikkonen
pienoiskuva|Joni Mikkonen lyömässä kaudella 2008. Joni Mikkonen (s. 13. kesäkuuta 1986) on suomalainen lentopalloilija. Mikkonen on pelannut ammattilaiskauden ulkomailla Saksan Bundesliigassa kaudella 2010–2011. Hän on voittanut urallaan Suomen mestaruuden vuonna 2012 ja SM-pronssia vuonna 2009 sekä Suomen Cupin hopeaa vuonna 2008.
Nuoruusvuodet
Mikkonen aloitti lentopallon viisivuotiaana Viialan Pyryssä (nykyinen A-Volley), josta hän siirtyi Lauttakylän Lujaan. Lauttakylän Lujassa Mikkonen voitti muun muassa C-poikien SM-kultaa ja pronssia. Myöhemmin hän voitti B-poikien SM-kultaa Lujassa. Lauttakylän Lujan jälkeen Mikkonen siirtyi Isku- Volleyn A-junioreihin ja sen jälkeen Lapin Narvipalloon jossa hän voitti A-poikien SM-hopeaa ja pelasi samalla miesten kolmossarjassa Viialan A-volleyssa. Kaudella 2006 Mikkonen oli voittamassa A-pojissa SM-kultaa A-Volleyssa ja pelasi samalla ykkössarjaa Valkeakosken Isku-Veikkojen väreissä.
Mikkonen kuului myös aiemmin nuorten maajoukkueeseen ja hän pelasi ensimmäisen maaottelunsa nuorissa jo 13-vuotiaana.
SM-liiga
Lentopallon SM-liigassa Mikkonen pelasi ensimmäisen kautensa kaudella 2006–2007. Isku-Volleyssa SM-liigassa pelannut Mikkonen pelasi kauden aikana kehityspelaajasopimuksella, joka mahdollisti hänen pelaamisensa sekä SM-liigassa että myös 1-sarjassa. Lentopallon 1-sarjassa hän pelasi Valkeakosken Isku-Veikoissa. SM-liigakarsinnoissa seura nousi SM-liigaan. Tampereen Isku-Volleyssa joukkue sijoittui neljännelle sijalle SM-liigassa. Mikkonen pelasi 2007 keväällä sekä Isku-Volleyn että Isku-Veikkojen riveissä.
Toisella kaudellaan SM-liigassa Mikkonen pelasi alkukauden Isku-Veikoissa, mutta vaihtoi pudotuspelien tullessa takaisin Isku-Volleyhin. Hän johdatti joukkueen lopulta neljänneksi. Kauden jälkeen hän kirjoitti joukkueen kanssa kolmivuotisen jatkosopimuksen. Mikkonen voitti kaudella 2009–2010 Iskussa SM-pronssia. Seuraavaksi kaudeksi hän siirtyi Saksan Bundesliigan Moerserin riveihin. Kaudeksi 2011–2012 Mikkonen siirtyi Mestaruusliigan Vammalan Lentopallon riveihin. VaLePassa hän voitti Suomen mestaruuden vuonna 2012.
Kaudeksi 2012–2013 Mikkonen siirtyi SaVon riveihin jättäen VaLePan.
Kohupelaaja
Kauden 2006–2007 ratkaisupeleissä Mikkonen pelasi Isku-Volleyn mukana Suomen mestaruudesta kun hän samalla myös pelasi Valkeakosken Isku-Veikkojen mukana SM-liigan nousukarsinnoissa. Lopulta Isku-Volley ei saavuttanut mestaruutta eikä mitalia, mutta Valkeakosken Isku-Veikot nousi Lentopallon SM-liigaan. pienoiskuva|Joni Mikkonen pelihommissa kaudella 2008–2009. Mikkonen aiheutti kohua vuonna 2007 alkukesän aikaan. Hän ei käynyt kertaakaan Tampereen Isku-Volleyn harjoituksissa voimassa olevasta sopimuksesta huolimatta. Mikkonen jätti harjoitukset väliin ilmoittamatta kenellekään mitään. Isku-Volleyn manageri Juhani Vesanen kertoi lehdistölle että Mikkonen oli soittanut hänelle ja kertonut halukkuutensa sopimuksensa purkamiseen. Samalla kävi ilmi, että Mikkonen haluaa pelata 2007–2008 kaudella SM-liigaan nousseen Valkeakosken Isku-Veikkojen riveissä. Lopulta Isku-Volley päätti antaa periksi ja teki Isku-Veikkojen kanssa lainasopimuksen Mikkosesta. Mikkosen piti aluksi pelata Isku-Veikoissa 2007 vuoden loppuun asti, eli kauden puoleen väliin asti, mutta Isku-Volley antoi Mikkosen kuitenkin jäädä Valkeakoskelle runkosarjan loppuun asti.
Mikkosen siirtyminen runkosarjan päätyttyä Isku-Volleyhin nosti jälleen kohua. Suomen Lentopalloliitto oli ilmoittanut Isku-Veikoille Mikkosen lainan loppuvan runkosarjan päätyttyä. Isku-Veikot eivät olleet asiasta tietoisia, ja menettivät pelaajansa kauden tärkeimmistä peleistä. Isku-Veikot joutuivat karsimaan liigapaikastaan ilman Mikkosta, kun taas Mikkonen pelasi SM-mitalista Isku-Volleyssa. pienoiskuva|Joni Mikkonen kaudella 2007–2008
Kevään 2012 SM-finaaleissa Mikkonen joutui jo avausottelussa jättämään kentän varhain johtuen sydänvaivoista. Mikkoselta otettiin kesken ottelun sydänfilmi ambulanssissa. Mitään hälyttävää ei kuitenkaan löytynyt. Lopulta hakkuri ei pelannut otteluakaan finaalisarjassa sydänvaivojensa alkamisen jälkeen. VaLePa voitti kuitenkin mestaruuden.
Vuokko (Juuka)
Vuokko on Juuan suurimpia kyliä kunnan pohjoisosassa Pielisen ja valtatie 6:n välissä Vuokonjärven rantamilla. thumb|280px|Keski-Vuokon kalastajatsasouna ja kiviaidat. thumb|280px|Vuokonjärven kesäteatterin kesän 2007 näytelmänä oli Lottopotti. Elinkeinorakenteeltaan maa- ja metsätalouspainotteisen Vuokon asukasluku on 11 419 (2023) Vuokonjärvi jakaa kylän viiteen osa-alueeseen, jotka ovat Vihtasuo sekä Etelä-, Keski-, Länsi- ja Pohjois-Vuokko. Itä-Vuokko puuttuu, koska sen paikalla on Pielinen. Kylän asutus keskittyy nauhamaiseksi molemmin puolin Vuokonjärveä.
Kylän koulu oli Vihtasuon koulu, joka on kolmiopettajainen 0 oppilaan kyläkoulu.Vihtasuon koulu laukkautettiin vuonna 2022 keväällä. Kylässä väillä toimii aktiivinen 4H-kerho.
Joni Mikkonen
Joukkueet
2004-2005 Valkeakosken Isku-Veikot (1-sarja)
Vuokko (Juuka)
Kylätoimikuntia on kaksi: pohjoisosassa Vuokon Kylätoimikunta ja eteläosassa Vuokon eteläinen Kyläseura ry.
Joni Mikkonen
Joukkueet
2006-2007 Tampereen Isku-Volley (SM-liiga) & Valkeakosken Isku-Veikot (1-sarja)
Vuokko (Juuka)
Tsasounat
Vihtasuon Kojonniemessä toimi Venäjän vanhauskoisten Pyötikön luostari 1840-luvun lopulta 1880-luvulle. Luostarin kiviaidatulla hautausmaalla on Nurmeksen ortodoksisen seurakunnan 1980-luvulla rakentama Pyötikön tsasouna.
Spagaatti
thumb|250px|Pitkittäisspagaatti. thumb|250px|Poikittaisspagaatti taitoluisteluhypyssä. [[Sasha Cohen.]] thumb|250px|Ylispagaatti. [[Irina Tšaštšina verryttelee.]]
Joni Mikkonen
Joukkueet
2007-2008 Valkeakosken Isku-Veikot (SM-liiga), Tampereen Isku-Volley
Hot Coffee
Hot Coffee on modi toimintaseikkailupeliin Grand Theft Auto: San Andreas. Se toimii myös huijauskoodina PlayStation 2:lle, mutta sen toimiminen ei ole yhtä vaivatonta kuin Microsoft Windowsilla pelatessa.
Joni Mikkonen
Joukkueet
2008-10 Tampereen Isku-Volley (SM-liiga)
Spagaatti
Spagaatti on vaativa voimisteluliike, jossa jalat ovat täysin ojennettuina. Spagaattia käytetään voimistelussa permannolla ja puomilla. Sitä voidaan käyttää myös esimerkiksi tanssissa ja sirkuksessa. Myös cheerleadingissä, stunteissa ja akrobatiassa käytetään spagaattia. Joissain taistelulajeissa spagaatti on välttämätön tai hyödyllinen ajatellen korkeita potkuja, kuten taekwondossa sekä Kung Fussa.
Hot Coffee
Modifikaatio antaa pelihahmolle mahdollisuuden harrastaa seksiä tyttöystävänsä kanssa. Pelinkehittäjä Rockstar Games joutui suureen mediapyöritykseen modin julkaisun jälkeen.
Joni Mikkonen
Joukkueet
2010-11 Moerser, Saksan Bundesliiga
Vuokko (Juuka)
Tsasounat
Keski-Vuokossa on kalastajatsasouna, joka valmistui Niemelän tilalle vuonna 2002 samalle paikalle, jossa oli tsasouna edellisvuosisatoina.
Hot Coffee
Modi korvaa pelin ..data\script-kansiosta löytyvän ”main.scm”-tiedoston. Modin tekijä PatrickW on avannut tuon tiedoston ja löytänyt sieltä sattumalta threadin, joka sisältää koodin pelin seksikohtauksiin. PatrickW:n mukaan tämä thread oli poistettu käytöstä, jolloin hän otti sen uudelleen käyttöön. Version 2.1 jälkeen PatrickW veti modinsa pois jaosta helpottaakseen Rockstar Gamesin tilannetta.
Joni Mikkonen
Joukkueet
2011-12 Vammalan Lentopallo (Mestaruusliiga)
Spagaatti
Spagaatit
Poikittaisspagaatissa taas jalat ovat ojennettuina suoraan sivuille. Poikittaisspagaatissa takapuolen ja ylävartalon pitää olla samassa linjassa koko vartalon kanssa ja jalkojen pitää olla täysin suorat nivelten kohdalta.
Vuokko (Juuka)
Vuokonjoen silta ja kallioleikkaus
Vuokonjoen silta on luonnonkivistä 1930-luvulla rakennettu kaariholvisilta, joka ylittää Vuokonjärven laskuissa kaivetun kalliokanjonin. Silta on museosilta.
Joni Mikkonen
Joukkueet
2012-14 Saimaa Volley (Mestaruusliiga)
Spagaatti
Spagaatit
Spagaattiasento voidaan viedä äärimmilleen: etu- tai/ja takajalka laitetaan korokkeelle ja syntyy ylispagaatti.
Nimitykset
Nimitys spagaatti tulee italian sanasta spaccare, 'halkaista'.
Poikittaisspagaattia kutsutaan myös sivuspagaatiksi tai spiraaliksi. .
Tapaturmat
Yleinen spagaatin yrittämisen aikana esiintyvä ongelma on lonkkanivelten kipu. Sen aiheuttaa yleensä se, että spagaatti suoritetaan väärin. Toinen yleinen ongelma on polvikipu, joka esiintyy sekä edessä että sivussa. On siis suositeltavaa verrytellä ennen spagaattia, jotta nivelet ja lihakset taipuisivat paremmin.
Cédric Bakambu
Cédric Bakambu (s. 11. huhtikuuta 1991 Vitry-sur-Seine, Ranska) on ranskalaissyntyinen kinshasankongolainen jalkapalloilija. Hän edustaa kiinalaista Beijing Guoania ja on pelipaikaltaan hyökkääjä.
Seurajoukkueura
19. elokuuta 2015 Bakambu siirtyi espanjalaisseura Villarrealiin viisivuotisella sopimuksella.
Vuokko (Juuka)
Vuokonjärven lintutorni
Vuokonjärven eteläpäässä on Juuan lintuharrastajien rakentama lintutorni. Vuokonjärvi kuuluu suurelta osin valtakunnalliseen lintuvesien suojeluohjelmaan, ja vuonna 1999 tehdyssä selvityksessä havaittiin alueella kaiken kaikkiaan 50 pesivää lajia.
Kiviaidat ja Keski-Vuokon kulttuurimaisemahanke
Keski-Vuokon kulttuurimaisemahankkeessa kunnostetaan vanhat asutuksia ympäröivät kiviaidat ja jokivarsi sekä rakennetaan pisteaitoja. Tulevaisuuden suunnitelmissa on vuokkolaisen savupirtin siirtäminen takaisin alueelle.
Kiviaidat ovat Nekkosenniemellä, jossa ne ympäröivät lehmien ja lampaiden laitumia. Kiviaitojen verkostoa on kunnostettu 2000-luvulla. Kauniita kiviaitoja on alueella yli kaksi kilometriä.
Kesäteatteri
Vuokonjärven kesäteatteri tarjoaa kesänäytelmiä kauniissa pohjoiskarjalaisessa maisemassa, veden äärellä. Teatteri on toiminut vuodesta 1987 lähtien. Teatterissa on katettu katsomo.
Lauri Korhonen (everstiluutnantti)
Lauri Olavi Korhonen (9. elokuuta 1939 Kontiolahti – 20. syyskuuta 2012 Hyvinkää ) oli suomalainen everstiluutnantti, joka toimi Lapin jääkäripataljoonan komentajana ja useissa eri YK-tehtävissä.
Korhosen vanhemmat olivat kenraali Olli Korhonen ja Kerttu Ingberg. Hänen puolisonsa vuodesta 1970 oli Arja-Liisa Jokinen.
Korhonen tuli ylioppilaaksi Haminan yhteislyseosta 1960, Kadettikoulun hän suoritti 1963 ja sotakorkeakoulun 1977. Korhonen toimi Kymen jääkäripataljoonassa opetusupseerina 1963–1968 ja komppanianpäällikkönä 1968–1974 sekä 1971–1975. YK:n suomalaisessa pataljoonassa hän oli komppanian varapäällikkö 1967–1968, UNMOGIP-tarkkailija Pakistanissa 1970–1971 ja pataljoonaupseeri YKSV4-joukko-osastossa 1980–1981 sekä YKSL1-joukko-osastossa Libanonissa 1982–1983. Pohjois-Suomen sotilasläänin esikunnan toimistoesiupseerina Korhonen työskenteli 1977–1978 ja toimistopäällikkönä 1978–1980 sekä Pohjan prikaatin reservialiupseerikoulun johtajana 1982 ja 1983–1984. Vuonna 1984 hänestä tuli Lapin jääkäripataljoonan komentaja ja vuonna 1987 Jääkäriprikaatin esikuntapäällikkö ennen eroamistaan vakinaisesta palveluksesta 1988. Tämän jälkeen Korhonen toimi vielä UNIIMOG-tarkkailijana 1988–1990 ja UNIKOM-tehtävissä 1991–1993, UNIFIL-yhdysupseerina 1994–1995 sekä Suomi-Saksa-Sveitsi-YK-kurssin opettajana 1993–1998. Korhonen oli kuusinkertainen puolustusvoimien pesäpallomestari.
Korhonen ylennettiin vänrikiksi 1961, luutnantiksi 1963, yliluutnantiksi 1967, kapteeniksi 1969, majuriksi 1977 ja everstiluutnantiksi 1984.
Sotatila
thumb|200px|Yhdysvaltojen presidentti [[Franklin D. Roosevelt allekirjoittaa sodanjulistuksen natsi-Saksaa vastaan 11. joulukuuta 1941.]] Sotatila on sodan osapuolten keskinäinen suhde. Sotatila alkaa joko muodollisella sodanjulistuksella tai vihollisuuksien syttymisellä ja se voidaan julistaa koskemaan koko valtakunnan aluetta tai tiettyä osaa siitä. Sotatila päättyy rauhantekoon.
Myös poikkeustilaa, johon valtio voi maan julistaa, voidaan sanoa sotatilaksi.
Termi ”sotatila” poistui Suomen lainsäädännöstä vuonna 1991 voimaan tulleen puolustustilalain myötä.
Sotatila Suomessa
Suomessa nimitystä ”sotatila” käytettiin vuonna 1930 annetussa laissa. Ennen sitä oli Suomessa ollut voimassa vuonna 1917 säädetty laki ”eräänlaisen omaisuuden käytöstä sodan aiheuttamissa poikkeuksellisissa oloissa”.
Sotatilasta annetun lain mukaan tasavallan presidentti voi sodan tai kapinan aikana julistaa valtakunnan tai osan siitä sotatilaan, kun valtakunnan puolustaminen tai oikeusjärjestyksen ylläpitäminen niin vaati. Sotatilaan julistetulla alueella oli voimassa sotatilalainsäädäntö, jonka nojalla kansalaisille voitiin asettaa raskaampia velvoituksia ja rasituksia ja vastaavasti antaa viranomaisille laajempia toimivaltuuksia kuin muulloin. Sotatilan ollessa voimassa voitiin myös rajoittaa kansalaisten perusoikeuksia, kuten sanan- ja kokoontumisvapautta, kirje-, lennätin- ja puhelinsalaisuutta sekä oikeutta kulkea vapaasti paikkakunnalta toiselle. Sotatilalain säännösten tullessa osittain tai kokonaan noudatettaviksi voitiin myös julistaa yleinen työvelvollisuus.
Tämän lain nojalla Suomi julistettiin sota­tilaan talvi­sodan alettua 30. marraskuuta 1939, mistä lähtien Suomi oli sotatilassa 26. syyskuuta 1947 saakka, jolloin liittoutuneiden valvontakomissio poistui Suomesta Pariisin rauhansopimuksen astuttua voimaan.
Vuosina 1949–1972 voimassa olleen lain mukaan kuolemanrangaistuksen langettaminen ja täytäntöönpano olivat mahdollisia vain, milloin rikos, josta oli säädetty kuolemanrangaistus, oli tapahtunut valtakunnan ollessa julistettuna sotatilaan tai sotatilaan julistetussa valtakunnan osassa. Jos sotatilan aikana langetettu kuolemanrangaistus oli täytäntöön panematta sotatilan lakatessa, se muuttui elinkautiseksi kuritushuonerangaistukseksi. Vuonna 1972 kuolemanrangaistus poistettiin Suomen rangaistusjärjestelmästä kokonaan.
Nykyisessä lainsäädännössä nimitystä sotatila ei enää käytetä, vaan Suomen poikkeustiloja säätelevät valmiuslaki ja puolustustilalaki. Näistä järeämpi puolustustilalaki antaa viranomaisille sodan aikana käytettävät valtuudet. Valmiustilan ja puolustustilan julistamisesta päättää tasavallan presidentti valtioneuvoston presidentin esittelyssä, minkä jälkeen asianomaiset asetukset alistetaan eduskunnan hyväksyttäviksi.
Lähteet
Kriegszustand State of war
Oopperatalo
right|thumb|Oopperatalo right|thumb|[[Palais Garnier|Pariisin ooppera 1900-luvun alussa.]]
Oopperatalo on rakennus, jossa esitetään oopperoita. Se on tavallisesti suunniteltu varta vasten oopperan esittämistä varten, mutta joissakin tapauksissa se soveltuu myös muun esittävän taiteen esittämiseen.
Ensimmäinen yleinen oopperatalo oli Teatro di San Cassiano, joka avattiin Venetsiassa vuonna 1637.
Eri maiden oopperatalojen käytänteet poikkeavat toisistaan; esimerkiksi vasen ja oikea määritellään toisissa maissa näyttämöltä päin katsottuna ja toisissa maissa katsomosta päin. Ranskassa käytetään näiden sijasta ilmauksia jardin ja cour eli puutarha ja piha. Näiden termien etu on se, etteivät ne ole yhtä tulkinnanvaraisia kuin vasen ja oikea. Termien käyttö pohjautuu 1700-luvulle ja Tuileries'n palatsin arkkitehtuuriin.
Markus Aremo
Markus Ara Aremo (s. 1. huhtikuuta 1969 Tuusula) on suomalainen keittiömestari ja ravintola-alan yrittäjä. Hän voitti suomalaisen Vuoden kokki -kilpailun vuonna 1999.
Henkilöhistoria
Markus Aremo syntyi Arto Aremon ja Sirkka-Liisa Koskisen perheeseen. Hänen puolisonsa vuodesta 1993 on filosofian maisteri Nina Aremo. Markus Aremo tuli ylioppilaaksi 1988 ja valmistui hotelli- ja ravintolaesimieheksi 1994. Hän toimi vuosina 2015-2017 ravintoloitsijana ja keittiömestarina 25-paikkaisessa helsinkiläisessä Regina-ravintolassa, joka kuitenkin lopetti toimintansa vuonna 2017. Aiemmin Aremon toimiessa helsinkiläisen ravintola Georgen keittiömestarina paikan taso tunnustettiin vuosina 2004-2006 arvostetulla Michelin-tähdellä. Hän on toiminut myös esimerkiksi Carma-ravintolan (Michelin-tähti vuonna 2008) ja sitä seuranneen La Table -bistron ravintoloitsijana ja keittiöpäällikkönä.
Artur Alli
Artur Emil Alli (18. marraskuuta 1878 Urjala – 13. tammikuuta 1920 Helsinki) oli maanmittausinsinööri, joka piti Helsingissä omaa maanmittaus- ja palstoitustoimistoa. Hän toimi vuosina 1906-1919 maanmittarina Uudenmaan läänissä. Allia avusti lakiasioissa nuori lakimies nimeltä Juho Kusti Paasikivi. Vuonna 1907 Alli hoiti tilanomistaja Adolf Wileniuksen puolesta maakauppoja ja laati palstoitussuunnitelman Havukosken tilalle Helsingin maalaiskunnassa. Myynnissä ollutta maata, jota oli 120 tynnyrinalaa eli noin 60 hehtaaria, oli mainostettu muun muassa sanomalehti Uudessa Suomettaressa julkaistuilla ilmoituksilla.
Alli oli syntynyt Urjalassa 18.11.1878 maanviljelijä Aleksander Edvard Allin ja Anna Kaisa Heikkilän perheeseen. Artur Alli avioitui Suoma Karoliina Bergmanin kanssa vuonna 1904. Hän kuoli espanjantautiin Helsingissä 13.1.1920.
Saint-Jacut-de-la-Mer
Saint-Jacut-de-la-Mer (bretoniksi Sant-Yagu-an-Enez) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla noin 21 kilometriä Dinanin kaupungista luoteeseen.
pienoiskuva|vasen|Plage de la Banche Kunta sijaitsee kapealla mereen työntyvällä niemellä sekä sen edustalla olevalla Ébihensin saaristolla. Laskuveden aikaan saariston pääsaarelle pääsee jalkaisin, tosin saari on yksityisomistuksessa. Nimensä kunta on saanut walesilaisen munkin Saint Jacutin mukaan, joka perusti niemeen luostarin 400-luvulla. Luostarista ei ole enää paljon jäljellä. Kunnan asukkaat olivat kalastajia, ja he elivät melko erillään muista bretagnelaisista. Tämän johdosta heille kehittyi oman ranskankielinen murre Jéguin. Nykyään kunta on suosittu merenrantakohde.
Eero Antikainen
Eero Antikainen (5. tammikuuta 1906 Vehmersalmi – 29. tammikuuta 1960 Tukholma, Ruotsi) oli suomalainen ammattiyhdistyspoliitikko ja kansanedustaja. Antikainen toimi SAK:n puheenjohtaja vuosina 1954–1959. Hän oli näkyvästi mukana vuoden 1956 yleislakon neuvotteluissa.
Antikainen tuli SAK:n puheenjohtajaksi 1954 Aku Sumun jälkeen. Aikaisemmin hän oli toiminut Maa- ja Sekatyöväen Liiton puheenjohtajana. Jo ensimmäisenä puheenjohtajavuotenaan hän joutui kovien päätösten eteen, kun maan hinta- ja palkkasäännöstely purkautui. Hintojen nousua haluttiin kompensoida palkankorotuksilla. Antikaisen johtama SAK:n sosialidemokraattinen ryhmä vaati prosentti- ja markkakorotuksen sekalinjaa. SAK alensi vaatimuksensa 12 markkaan (joka vastasi silloisilla tuntipalkoilla 6–10 %:n korotusta palkkoihin). Neuvottelut päättyivät 6. helmikuuta tuloksettomina. SAK:n sisällä oli ristiriitoja jatkotoimista. Lakko kuitenkin alkoi maaliskuun 1956 alussa ja se kesti vajaat kolme viikkoa. Lopputulos oli, että SAK:n vaatimukset hyväksyttiin. Palkankorotuksista saatu hyöty kuitenkin valui pian hukkaan, kun hinnat nousivat.
Antikainen toimi SDP:n kansanedustajana vuosina 1951–1955. Hän lukeutui SDP:n skogilaiseen, vuonna 1959 TPSL:ksi järjestäytyneeseen oppositioon. Hän toimi myös toisena kulkulaitosten ja yleisten töiden ministerinä vuonna 1958 Kuuskosken virkamieshallituksessa. Antikainen kuoli tapaturmaisesti hotellihuoneen seinäsängyn tukehduttamana työmatkallaan Tukholmassa tammikuussa 1960. Hänet on haudattu Hietaniemen hautausmaan uurnalehtoon.
Mýkonos
Mýkonos (myös Míkonos) on Kreikan saari, joka kuuluu Kykladien saariryhmään. Saaren pinta-ala on 86,125 neliökilometriä ja asukasluku 10 110 (vuonna 2011). Hallinnollisesti Mýkonos kuuluu Mýkonoksen kuntaan, Mýkonoksen alueyksikköön ja Etelä-Egean saarten alueeseen. Saaren pääkaupunki on Mýkonoksen kaupunki.
Maantiede
Mýkonos sijaitsee Välimereen kuuluvan Egeanmeren keskellä ja kuuluu Kykladien pohjoisimpiin saariin. Sen lähimmät suuremmat saaret ovat Tínos luoteispuolella, Ríneia länsipuolella sekä Páros ja Náxos eteläpuolella. Kauempana idässä sijaitsee Ikaría.
Lähinnä graniitista koostuvan saaren korkein kohta on Profítis Ilías Varniótis (373 metriä). Karun saaren vesivarat ovat hyvin vähäiset, joten asukkaat joutuvat turvautumaan meriveteen, josta suola on poistettu.
Hallinto, kaupungit ja kylät
Mýkonos kuuluu hallinnollisesti Mýkonoksen kuntaan, johon kuuluu myös pienempiä lähisaaria, kuten Delos (Dílos).
Suurin osa väestöstä asuu Mýkonoksen kaupungissa (3 783 asukasta) saaren länsirannikolla. Muut saaren suurimmat asutukset ovat Áno Merá (1 459 asukasta), Ornós (1 025), Klouvás (953), Platýs Gialós (833) ja Toúrlos (669). (Katso myös: Luettelo Mýkonoksen kunnan kaupungeista ja kylistä.)
pienoiskuva|none|upright=1.7|Panoraamakuva [[Mýkonos (kaupunki)|Mýkonoksen kaupungista ja satamasta.]]
Antiikki
Kreikkalaisessa mytologiassa Mykonos oli Zeuksen ja giganttien välisen taistelun tapahtumapaikka, ja saari nimettiin Apollonin pojanpojan Mykonsin mukaan. Erään tarun mukaan saaren kalliot ovat Poseidonin ja Herakleen surmaamien jättiläisten kivettyneitä ruumiita.
Ensimmäiset merkit asutuksesta Mýkonoksella ovat peräisin neoliittiselta kaudelta noin 5100–4500 eaa. Fteliássa sekä Mavrospiliássa. 1000-luvun alussa eaa. joonialaiset asuttivat saaren. Saaren antiikin aikaisen poliksen eli kaupunkivaltion Mykonoksen kaupunkikeskus sijoitetaan nykyisen Mýkonoksen kaupungin paikalle.
Myöhempi historia
pienoiskuva|Mýkonoksen kaupungin ”Pikku Venetsiaa”.
1200-luvulla Mýkonos liitettiin Náxoksen herttuakuntaan ja myöhemmin Venetsiaan kuuluneeseen Tínoksen lääniin. 1400-luvulla saari oli Venetsian alusmaana, kunnes osmanit valloittivat sen vuonna 1537. Osmanien valtakaudella tuhansia saarelaisia kaapattiin orjiksi. Saari kuitenkin menestyi taloudellisesti ja sillä oli suuri kauppalaivasto. Kreikan vapaussodan aikaan 1820-luvulla Mýkonoksen sankarihahmoksi nousi Mandó Mavrogénous, joka muun muassa rahoitti vallankumousta ja organisoi ihmiset kapinaan turkkilaisia vastaan vuonna 1822. Kreikan itsenäistymisen jälkeen saaren talous romahti ja se menetti laivastonsa. Vähitellen talous saatiin kuitenkin rakennettua ennalleen.
Matkailu ja nähtävyydet
pienoiskuva|[[Panagía Paraportianín kirkko Mýkonoksen kaupungissa.]]
Mýkonos on yksi Kreikan suosituimpia saaria turistien keskuudessa. Säännöllinen höyrylaivaliikenne Mýkonokselle käynnistyi ensimmäisen maailmansodan jälkeen, mikä johti matkailun kehittymiseen. Toisen maailmansodan aikaan saari oli saksalaisten miehittämä, mutta turismi nousi jälleen 1950-luvulla. Nykyisin saari on erityisesti kreikkalaisten ja kansainvälisten julkisuuden henkilöiden ja huvijahtien omistajien suosiossa ja siellä on lukuisia trendikkäitä illanviettopaikkoja.
Mýkonoksen nähtävyyksiin kuuluvat Mýkonoksen kaupunki itsessään, mukaan lukien sen ”Pikku-Venetsiaksi” kutsuttu kaupunginosa, sekä kaupungissa sijaitsevat Mýkonoksen arkeologinen museo ja Egeanmeren merenkulkumuseo. Muita nähtävyyksiä ovat muun muassa Panagía Paraportianín kirkko sekä Panagía Tourlianín luostari.
Liikenne
Saaren pääsatama on Mýkonoksen kaupunki. Sieltä on yhteys muun muassa Pireukseen ja lähisaarille. Mýkonoksen lentoasema, josta on lentoja Ateenaan, sijaitsee noin kolme kilometriä kaupungista kaakkoon.
Kaakkolampi (Ähtäri, Eläinpuisto)
Kaakkolampi on Etelä-Pohjanmaalla Ähtärissä Eläinpuiston kylän lähellä sijaitseva lampi.
Maantietoa
Lammen pinta-ala on 2,1 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Lammen vedenpinnan korkeus on 156 metriä mpy.
Tyhjät sukat
Tyhjät sukat on Disneyn lyhytelokuva vuodelta 1927, jota pidettiin kadonneena vuoteen 2014 asti. Elokuva kestää viisi ja puoli minuuttia. Siinä seikkailee Osku Kani.
Vuonna 2014 Norjan kansalliskirjaston arkistoista löydettiin lähes kokonainen versio elokuvasta, josta puuttuu noin minuutti elokuvan keskivaiheilta. Aikaisemmin elokuvasta on ollut tallessa vain 25 sekunnin katkelma nykytaiteen museo MoMan kokoelmissa New Yorkissa.
Kalle Kyhälä
Kaarlo (Kalle) Edvard Kyhälä (14. toukokuuta 1887 Kuusamo – 22. syyskuuta 1938 Petroskoi, Neuvostoliitto) oli suomalainen pienviljelijä ja sosialistisen työväen ja pienviljelijöiden eduskuntaryhmän kansanedustaja.
Suomen sisällissodan jälkeen Kyhälä liittyi SKP:hen 1920. Hän oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Oulun läänin eteläistä vaalipiiriä ja oli myös Sievin kunnanvaltuuston jäsen. Yöllä 22. kesäkuuta 1930 Lapuan liikkeen edustajat, joista yksi oli suojeluskuntalaisen univormussa, pidättivät Kyhälän asunnostaan ja kyyditsivät hänet autolla Kajaanin ja Lieksan kautta Neuvostoliiton rajan yli. Kyhälä lähetettiin Petroskoihin ja Kustaa Rovion suosituksella hänet nimitettiin Aunuksessa sijainneen Alavoisen sahan ja sovhoosin johtajaksi. Vuonna 1934 Kyhälä lähti opiskelemaan Petroskoin Maatalouskorkeakouluun. Marraskuussa 1935 Kyhälä erotettiin puolueesta ja maatalouskorkeakoulusta, koska hänen katsottiin salanneen sen, että hän oli ollut maanomistaja Suomessa. Kyhälä työskenteli tämän jälkeen sahaajana lanssilla, kunnes hänet vangittiin 8. heinäkuuta 1938 vakoilijana. Kyhälä sai kuolemantuomion ja hänet ammuttiin 22. syyskuuta 1938 Petroskoin lähistöllä. Kyhälän maine palautettiin 1955.
Kyhälä oli naimisissa vuodesta 1908 Aina Eliina Eskolan kanssa. Heillä oli kaksi tytärtä ja poika.
Taistelupelastaja
pienoiskuva|Taistelupelastajaryhmä evakuoi haavoittuneen taistelunäytöksessä Kokonaisturvallisuus 2015 messuilla Tampereella. Taistelupelastaja on ryhmän jäsen, joka on saanut muita ryhmän taistelijoita paremman lääkintäkoulutuksen ja -varustuksen. Hän kouluttaa taisteluensiapua ryhmässä. Taistelupelastajat täydentävät haavoittuneille annettua hätäensiapua sekä järjestävät haavoittuneiden evakuointia sekä täydentävät lääkintämateriaalia. Taistelupelastajalta ei vaadita mitään alan aiempaa koulutusta. Varusmieskoulutuksen aikana jokaisesta ryhmästä koulutetaan yksi tehtävään halukas ja kykenevä jääkäri taistelupelastajaksi. Taistelupelastaja ei korvaa lääkintämiestä. Joukkueen lääkintämies perustaa hoitopaikan (HP), antaa välittömän henkeä ylläpitävän ensiavun paikalla ja organisoi haavoittuneen kuljetuksen eteenpäin.
Taistelupelastajille on kehitetty omat lääkintätarvikkeet omaan tarvikesarjaan. Taistelupelastajien käytössä on muun muassa kiristys- ja ensisiteitä, nenänieluputkia, välineet paineilmarinnan purkamiseen jos taistelupelastaja on saanut koulutuksen välineiden käyttöön, venttiilisiteitä rintakehävammoihin, hypotermiapussi ja luokittelu-/hoitokortteja. Tätä koulutusta annetaan erityisesti maavoimissa. Suomessa taistelupelastajien välineistö tullaan jatkossa osoittamaan jääkäritoimintaa toteuttaville yksiköille, mutta myös muille joukkoyksiköille. Taistelupelastajat koulutetaan tunnistamaan paineilmarinta sekä tarvittaessa laukaisemaan se.
Taisteluensiavusta on tuotettu verkkomateriaali, jota voidaan käyttää taisteluensiavun opetuksessa jokaiselle sotilaalle, taistelupelastajalle sekä lääkintähenkilöstöön kuuluvalle läpi koko kenttälääkintäketjun. Varusmieskoulutuksessa painopiste on yhä enemmän taistelijoiden, taistelijaparien, partioiden ja ryhmien taisteluensiapukoulutuksessa (TCCC, TC3, Tactical Combat Casualty Care).
Suomessa taistelupelastajakoulutus käynnistyi Kaartin jääkärirykmentissä syksyllä 2008. Koulutuksen käynnisti yksittäinen kouluttaja omiin kansainvälisissä operaatioissa saamiinsa kokemuksiin, yhdysvaltalaisiin hoitosuosituksiin ja opetusmateriaaleihin perustuen. Taistelupelastajakoulutus perustuu Yhdysvalloissa 1990-luvun lopulla käynnistettyyn Tactical Combat Casualty Care3 (TCCC) -toimintaan. Yhdysvallat käyttivät toimintamallia Afganistanin ja Irakin operaatioissa ja tämä sai taisteluvammoihin menehtyneiden lukumäärän laskemaan ennätyksellisen alas. Suomessa maavoimien uuden taistelutavan myötä joukkoyksiköt saivat ohjeen käynnistää taisteluensiavun koulutuksen kaikille varusmiehille sekä käynnistää myös taistelupelastajakoulutuksen.
Inka Niskanen
Inka Johanna Niskanen (s. 1974 Helsinki) on suomalainen ilmavoimien upseeri. Hän toimi vuosina 2019–2021 Karjalan lennoston Hävittäjälentolaivue 31:n komentajana. Hän on ensimmäinen nainen lentolaivueen komentajana Suomessa, ensimmäinen nainen sotilaslentäjänä Suomessa ja ensimmäinen nainen, joka on edennyt Suomen puolustusvoimissa everstiluutnantiksi.
Ura
Niskanen kirjoitti ylioppilaaksi Helsingin Suomalaisesta Yhteiskoulusta (SYK) vuonna 1994. Hän aloitti lentoreserviupseerikurssilla Kauhavan Ilmasotakoulussa vuonna 1997. Sieltä hänet kelpuutettiin Maanpuolustuskorkeakouluun kadetiksi vuonna 1998. Maaliskuussa 2001 Niskanen sai Kauhavalla Suomen ensimmäisenä naissotilaslentäjänä lentomerkin. Hän lensi Hornet-hävittäjää ensimmäisen kerran vuonna 2002.
Vuonna 2014 Niskanen ylennettiin majuriksi ja kesällä 2018 everstiluutnantiksi. Tammikuussa 2019 hän aloitti Hävittäjälentolaivue 31:n komentajana, mitä ennen hän työskenteli Maanpuolustuskorkeakoulussa Santahaminassa Helsingissä. Niskanen teki Maanpuolustuskorkeakoulun yleisesikuntaupseerikurssin diplomityön Hornet-hankinnan turvallisuuspoliittisista vaikutuksista.
Niskanen siirtyi Maanpuolustuskorkeakoulun Sotataidon laitokselle ilmasotaopin pääopettajaksi 1. elokuuta 2021 alkaen.
Chic
Chic voi viitata:
Mr. Bean lomailee
Mr. Bean lomailee (Mr. Bean’s Holiday) on Mr. Bean -komediaelokuva, jonka pääosassa näyttelee Rowan Atkinson. Elokuva tunnetaan myös työnimillä Bean 2 ja French Bean.
Juoni
Mr. Bean voittaa arpajaisista matkan Rivieralle Etelä-Ranskaan, videokameran sekä 200 euroa matkarahaa. Pariisin Gare de Lyon -asemalla Bean pyytää Cannesin elokuvajuhlien arvostelijaraatiin kuuluvaa venäläistä Emil Dachevskya kuvaamaan tätä, kun hän nousee Cannesiin matkalla olevaan junaan. Beanin päästessä junaan ovi sulkeutuu ja Dachevsky jää avuttomana juoksemaan junan vierelle. Käy ilmi, että Dachevskyn nuori poika, Stepan, onkin jo junassa ja näin Bean onnistui toilailuillaan erottamaan pojan isästään.
Dachevsky saa kuitenkin huudettua pojalleen, että tämän pitää jäädä seuraavalla asemalla pois. Bean tuntee syyllisyyttä tapahtuneesta, ja laitapuolen kulkijan tullessa ahdistelemaan Stepania seuraavalla asemalla Bean rientääkin pojan avuksi. Stepan on kuitenkin onnistunut kähveltämään Beanin videokameran ja tällä kertaa junan vierelle jääkin juoksemaan Bean itse hänen matkalaukkunsa jäätyä junaan. Dachevsky on seuraavassa asemalle saapuvassa junassa, mutta juna ei pysähdykään. Dachevsky onnistuu kuitenkin näyttämään lappua, jossa lukee Cannes ja hänen matkapuhelinnumeronsa. Dachevskyn sormet peittävät kaksi viimeistä numeroa ja nämä numerot jäävätkin Beanin ja Stepanin arvattaviksi.